షేక్ నాజర్
గుంటూరు జిల్లా పొన్నెకల్లు గ్రామంలో ఓ పేద దూదేకులముస్లిం కుటుంబంలో 1920, ఫిబ్రవరి 5 వ తేదీన షేక్‌ మస్తాన్‌, బీబాబీలకు దంపతులకు జన్మించారు. నాజరు పూర్తి పేరు "షేక్ నాజరు వలి". ఆయన 'కృష్ణలీల'లో 'దేవకి', 'శ్రీ కృష్ణ తులాభారం'లో 'రుక్మిణి', 'భక్త రామదాసు'లో 'ఛాందిని' వంటి ఆడవేషాలు వేసి మెప్పించారు. పాఠశాల స్థాయిలో "ద్రోణ" పాత్రకు జీవం పోసారని ప్రముఖ హార్మోనిస్టు ఖాదర్ ప్రశంసించారు. ఖాదర్ ఆయనను "మురుగుళ్ళ" వద్ద సంగీతం నేర్చుకోవాలని అప్పగించారు. పేదరికం వల్ల అచట ఉండలేకపోయారు. ఆ తరువాత ఆయన 'బాల మహ్మదీయ సభ' పేరిట మళ్ళీ నాటకా లాడి మంచిపేరు గడించారు. దర్జీగా మారారు. ఆర్యమత సిద్ధాంతం నచ్చి మాంసాహారం మానేశారు. 'పాదుకా పట్టాభిషేకం'లో 'కైకేయి', 'ఖిల్జీ రాజ్యపతనం'లో 'కమలారాణి' పాత్రలు పోషించారు. నాస్తికుడయ్యారు. కొమ్మినేని బసవయ్య గారి పిల్లలకు సంగీతం నేర్పటం, నాటకాలు ఆడించడం ద్వారా సంగీత గురువయ్యారు. 'కొండపనేని బలరామ్‌, వేములపల్లి శ్రీకృష్ణ గుంటూరు తీసుకువచ్చి బుర్రకథ నేర్చుకుంటే ప్రచారానికి బావుంటుందని నిర్ణయించారు. 'వేపూరి రామకోటి' కథకుడు, నాజర్‌ హాస్యం, ముక్కామల పురుషోత్తం రాజకీయ వంతలుగా దళం ఏర్పర్చారు.
ఆర్నాల్డ్ స్క్వార్జెనెగర్
స్క్వార్జెనెగర్ ఆస్ట్రియాలోని థాల్ అనే చిన్న పల్లెటూరిలో జన్మించారు. ఈ ఊరు స్టిరియా రాజధాని అయిన గ్రాజ్ సరిహద్దులలో ఉంది.ఈయన ఆర్నాల్డ్ అలోయిస్ స్క్వార్జెనెగర్ అని నామకరణం చేయబడ్డారు. ఆయన తల్లిదండ్రులు గుస్టావ్ స్క్వార్జెనెగర్ (1907-1972) మరియు ఆరేలియా జార్డ్ని (1922-1998). ఈయన తండ్రి గుస్టావ్ ప్రాంతీయ పోలీసు అధికారి. ఈయన తండ్రి రెండవ ప్రపంచ యుద్ధంలో జర్మన్ సైన్యంలో ఫెల్ద్గేన్దర్మేరీ యొక్క హుప్త్ఫెల్ద్వేబెల్ గా పనిచేసారు. మలేరియా కారణంగా ఈయనను 1943లో సైన్యం నుండి తొలగించారు. వారు 1945 అక్టోబరు 20 వివాహం చేసుకొన్నారు. గుస్టావ్ అప్పటికి 38 సంవత్సరాల వయసు మరియు ఆరేలియా 23 సంవత్సరాల వితంతువు. ఆమెకు మీన్హార్డ్ అనే కొడుకు కూడా ఉన్నాడు. స్క్వార్జెనెగర్ చెప్పిన ప్రకారము, ఆయన తల్లిదండ్రులు చాలా ఖండితమైన వారు. "ఆస్ట్రియాలో అది ఒక భిన్నమైన ప్రపంచము. మేము ఏదైనా తప్పు చేసినా లేక మా తల్లిదండ్రులను గౌరవించక పోయినా, కడ్డీతో దండము తప్పేదికాదు." ఆయన ఒక రోమన్ కాథోలిక్ కుటుంబములో పెరిగారు. ప్రతి ఆదివారపు ప్రార్థనలకు చర్చ్ కు వెళ్ళేవారు.